Nafarroako Parlamentuko Mahaiak, 2021eko otsailaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, atzerriko hizkuntzaren hizkuntza-eskakizuna duten lanpostuetan egiaztagiri iragankorraren bidez aldi baterako jarduten duten irakasleei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko otsailaren 15ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

1. Azken sei ikasturteetan, zenbat irakaslek bete dituzte, aldi baterako, atzerriko hizkuntzaren eskakizuna duten lanpostuak, apirilaren 30eko 37/2014 Foru Dekretuko lehenbiziko xedapen iragankorrak aurreikusten duen egiaztagiri iragankorraren bidez?

2. Denbora horretan, horietako zenbatek eskuratu dituzte hizkuntza-eskakizunak lortzeko prozedura arautzen duen martxoaren 11ko 32/2013 Foru Aginduak behartzen dituen titulazio ofizialak?

3. Hezkuntza Departamentuak egin al du inolako ebaluaziorik, aztertze aldera nolako eraginkortasuna izan duten, aginduzkoa den C1 titulazioaren lorpena sustatzeari dagokionez, irakasleen prestakuntzara bideratutako ahaleginak eta egiaztagiri iragankorrek?

4. Neurri iragankor horiek ikasleen gaitasunean eta haien irakaskuntza-ikaskuntza prozesuan izandako eragina neurtu al da inola?

5. Araubide iragankor hori aurtengo abuztuaren 31n amaitzen dela kontuan hartuta, zein da Hezkuntza Departamentuaren asmoa?

Iruñean, 2021eko otsailaren 10ean

Foru parlamentaria: Bakartxo Ruiz Jaso